Ugostiteljsko-turističko učilište raspisuje

***NATJEČAJ***

*za 1 pratitelja učenika za mobilnost u sklopu odobrenog Erasmus+ projekta EurecaUTU (EUropa, REstoran, CAtering i UTU) 2025-1-HR01-KA121-VET-000309998 u mjesto Paralia, Grčka te za 1 pratitelja učenika u mjesto Setubal u Portugalu.*

Odabrani pratitelj s učenicima posjetit će Paralia u Grčkoj u kojoj će učenici obavljati stručnu praksu od 26. 10. 2025. do 9. 11. 2025., jedan odabrani pratitelj s učenicima posjetit će Setubal u Portugalu u kojoj će učenici obavljati stručnu praksu od 4. 1. 2026. do 17.1. 2026.

Prijavitelji mogu biti nastavnici/nastavnice u Ugostiteljsko-turističkom učilištu.

Za prijavu su potrebni sljedeći dokumenti:

* životopis u kojemu ćete opisati iskustva organiziranja i provođenja aktivnosti i projekata
* motivacijsko pismo.

Molimo sve dokumente pisati na računalu, ne rukom.

ROK ZA PRIJAVU: do **16. 9. 2025.**

POSTUPAK PRIJAVE: dokumentaciju dostaviti u referadu Učilišta.

Ravnatelj će imenovati Povjerenstvo za odabir pratitelja, a članovi Povjerenstva ne prijavljuju se na natječaj.

U razmatranje se uzima samo pravovremeno dostavljena i potpuna dokumentacija.

OBJAVA REZULTATA: **23. 9. 2025.** na službenim stranicama Škole

ŽALBENI ROK**: 24. 9. 2025. do 2. 10. 2025.**

OBJAVA KONAČNE LISTE: **3. 10. 2025.**

KRITERIJI ODABIRA:

* aktivno poznavanje engleskoga jezika u govoru i pismu (minimalno razina B1)
* iskustvo u pedagoškom nadzoru (izleti, maturalna putovanja, terenske nastave i sl.)
* organiziranje i provođenje jednodnevnih i višednevnih putovanja (organizacija i suradnja s turističkim agencijama)
* motivacijsko pismo.

Kriteriji odabira nisu navedeni prema važnosti.

OBVEZE ODABRANIH PRATITELJA:

Sastanak s učenicima na dnevnoj bazi, obilaženje učenika na praksi i razgovor s mentorima, pomoć učenicima pri vođenju dnevnika prakse, diseminacija na i nakon mobilnosti, rješavanje svih nastalih problema na mobilnosti (mijenjanje tvrtke u kojoj učenik obavlja praksu, zdravstveni problem, izgubljena prtljaga, izgubljeni dokumenti, svi mogući problemi nastali na putu neovisno o načinu putovanja), pratnja učenicima na svim izletima i kulturološkim razgledavanjima.

Nakon odabira, nastavnici sklapaju s Učilištem sporazum i preuzimaju na sebe odgovornost da će ispuniti svoj dio obveza, u protivnom Učilištu su dužni vratiti sredstva utrošena na mobilnost.

POSTUPAK ŽALBE:

Ukoliko smatrate da vaša dokumentacija nije razmatrana u skladu s raspisanim Natječajem, žalbu u pisanom obliku potrebno je u žalbenom roku navedenom u tekstu Natječaja dostaviti ravnatelju škole. Povjerenstvo će razmotriti žalbu i u pisanom obliku obavijestiti podnositelja žalbe.

Ravnatelj:

Mladen Smodlaka, prof.